|  |  |
| --- | --- |
| Valmierā | 2021. gada 12. martā |

**Latvijas Pauerliftinga Federācijas Sieviešu komitejas**

**Nolikums Nr. 01/21**

(Apstiprināts LPF valdes sēdē)

1. **Nolikumā lietotie termini:**
	1. **Latvijas Pauerliftinga Federācija** (turpmāk - **LPF**) ir vienīgā leģitīmā sporta federācija (kompetentā iestāde) Latvijā, kurai ir tiesības vadīt un koordinēt darbu, spēka trīscīņā un tās disciplīnās Latvijā, rīkot jebkāda līmeņa nacionālās un starptautiskās sacensības.
	2. **Starptautiskā Pauerliftinga federācija** (saīsinātais lietojums turpmāk tekstā: **IPF**), (angliski – International Powerlifting federation), vienīgā, starptautiski atzītā, pauerliftinga (spēka trīscīņas un tās kustību) sporta federācija pasaulē, kuras pārstāvis Latvijā ir LPF.
	3. **Latvijas Pauerliftinga Federācijas Sieviešu komiteja** (turpmāk – **LPF Sieviešu komiteja**), pastāvīga, uz LPF valdes pilnvaru laiku apstiprināta institūcija, kuras darbības mērķis ir veicināt pauerliftinga (spēka trīscīņas) sportu kā aktīva dzīvesveida sastāvdaļu un popularizēt pauerliftinga (spēka trīscīņas) sieviešu kustību, sekmējot sieviešu dalību dažāda mēroga sieviešusacensībās un to organizēšanā.
2. **Vispārīgie noteikumi:**
	1. LPF Sieviešu komiteja savā darbībā ievēro Latvijas Republikas Satversmi, likumus, Ministru Kabineta noteikumus, IPF noteikumus, Pasaules Antidopinga kodeksa noteikumus, LPF statūtus, noteikumus, nolikumus, līgumus, lēmumus, rīkojumus un šo nolikumu.
	2. LPF Sieviešu komiteju izveido, reorganizē un likvidē LPF valde saskaņā ar tās lēmumu.
	3. LPF Sieviešu komiteja pilda savus uzdevumus, sadarbojoties ar citām LPF komitejām, komisijām, LPF valdi, LPF biedriem, biedru kandidātiem, komandām, sportistiem un treneriem, citām federācijām, pašvaldībām, citām juridiskām personām.

**2.4.** LPF Sieviešu komiteja ir atbildīga par šajā nolikumā noteikto pienākumu izpildi.

**3. LPF Sieviešu komitejas darba organizācija**

**3.1.** LPF Sieviešu komiteja savu darbu organizē patstāvīgi un tās sēdes notiek pēc nepieciešamības. Lai nodrošinātu maksimāli plašu LPF Sieviešu komitejas locekļu pārstāvniecību, LPF Sieviešu komitejas sēdes pēc iespējas tiek rīkotas Latvijā notiekošo sieviešu sacensību laikā.

**3.2.** LPF Sieviešu komiteja darbu veic koleģiāli. LPF Sieviešu komiteja ir lemttiesīga, ja tās sēdē piedalās vismaz puse no LPF Sieviešu komitejas locekļiem. LPF Sieviešu komiteja pieņem lēmumus ar vienkāršu klātesošo balsu vairākumu, atklāti balsojot. Balsīm sadaloties līdzīgi, izšķirošā ir LPF valdes priekšsēdētāja balss .

**3.3.** LPF Sieviešu komiteja darbu organizē LPF Sieviešu komitejas vadītājs.

**3.4.** LPF Sieviešu komitejas sēdes tiek protokolētas. Protokolu paraksta LPF Sieviešu komitejas vadītājs un protokola sagatavotājs. LPF Sieviešu komitejas sēdes protokols glabājas LPF birojā. Protokola elektroniskā versija tiek publicēta LPF oficiālajā interneta mājas lapā: <http://www.powerliftings.lv>.

**4. LPF Sieviešu komitejas tiesības un pienākumi**

**4.1.** LPF Sieviešu komitejas locekļu uzdevumu un pienākumu sadalījumu, iekšējo darba organizāciju savas kompetences ietvaros LPF Sieviešu komiteja nosaka patstāvīgi.

**4.2.** LPF Sieviešu komitejai ir tiesības saņemt visa veida informāciju par plānotajām sacensībām, spēka trīscīņas sporta pasākumiem sievietēm (jaunietēm, juniorēm un seniorēm) Latvijā (LPF), Eiropā (EPF) un pasaulē (IPF).

**4.3.** Līdzdarboties LPF pasākumu plānošanā, aktivitātēs.

**4.4.** LPF Sieviešu komitejas pamata pienākumos ietilpst:

**4.4.1.** Sieviešu (jaunietes, juniores un seniores) sacensību kalendāra izveide un iesniegšana LPF valdei;

**4.4.2.** Informācijas sagatavošana par sieviešu (jaunietes, juniores un seniores) sacensībām un cita veida aktivitātēm, kas publicējamas LPF mājaslapā.

**4.4.3.** Līdzdarboties LPF sacensību kalendārā iekļauto sacensību, tai skaitā sieviešu (jaunietes, juniores un seniores) sacensību organizēšanā un norises nodrošināšanā;

**4.4.4.** Izskatīt citus jautājumus, kurus tai ir deleģējusi LPF valde.

**5. LPF sieviešu (jaunietes, juniores un seniores) kustības principi**

**5.1.** LPF sieviešu (jaunietes, juniores un seniores) ir neatņemama LPF reģistrēto sportistu kolektīva sastāvdaļa, uz tiem attiecas visi IPF noteikumi, Pasaules Antidopinga kodeksa noteikumi, LPF statūti, noteikumi, nolikumi, līgumi, lēmumi, rīkojumi un šī nolikuma noteiktās tiesības.

**5.2.** LPF sieviešu (jaunietes, juniores un seniores) ir atlēti, kas sasnieguši 14 gadu vecumu.

**5.3.** LPF sieviešu (jaunietes, juniores un seniores) kustība ietver:

**5.3.1.** sieviešu (jaunietes, juniores un seniores)atlētus, kas ir atzīti un pārstāv Latvijā reģistrētu sporta klubu vai pašvaldību, kura ir LPF oficiāli reģistrēts biedrs;

**5.3.2.** ikvienu interesentu, kas nav aktīvs LPF sieviešu (jaunietes, juniores un seniores) sporta sacensību dalībnieks un ir atzīstams kā amatieris un startē sacensībās sieviešu (jaunietes, juniores un seniores) grupā.

**6.Citi noteikumi.**

**6.1.** Šis Nolikums stājas spēkā tā pieņemšanas dienā un tiek publicēti LPF oficiālajā interneta mājas lapā: <http://www.powerliftings.lv>.

\_\_\_\_\_\_\_\_\_\_\_\_\_\_\_\_\_

**Andrejs Rožlapa**

LPF valdes priekšsēdētājs